Didaktički scenarij: "Istraživači podmorja"

Dob učenika: 8 godina
Trajanje aktivnosti: 2 školska sata
Metoda: 5E model učenja
Sredstva: LEGO kocke, papir, bojice, projektor/slike podmorja, video, bilježnice

1. Motivacija i uvod (10 min)

Aktivnost: Gledanje kratkog videa/fotografija podvodnog svijeta (npr. koraljni grebeni, ribe, podvodne biljke).

Pitanja za razmišljanje:

Kako izgleda podvodni svijet?

Koje boje, oblike i životinje vidite?

Kako mislite da ljudi mogu istraživati duboko more?

Izazov: Zamišljena situacija:
„Zamislite da ste članovi istraživačke ekipe koja ide na ekspediciju u dubine oceana. Vaš zadatak je osmisliti vozilo koje može istraživati morski svijet, a da ne uznemiri životinje.“

2. Istraživačka aktivnost (20 min)

Aktivnost: Učenici u parovima ili malim grupama istražuju:

Kako bi izgledalo idealno podvodno vozilo?

Koje dijelove bi trebalo imati (prozor, svjetla, propelere...)?

Kako bi se kretalo i kako bi promatralo životinje?

Zadatak: Nacrtajte svoje podvodno vozilo i opišite ga (što sve može, kako izgleda, čemu služi)

3. Dijeljenje ideja (15 min)

Aktivnost: Svaka grupa predstavlja svoj crtež i objašnjava:

Zašto su odabrali baš takav oblik? Kako njihovo vozilo pomaže u istraživanju podmorja?

Ideje učenika povezati s osnovnim pojmovima: istraživanje, zaštita okoliša, tiho kretanje, promatranje bez ometanja.

4. Kreativna izrada (30 min)

Zadatak: Učenici izrađuju model svoje podmornice od LEGO kocki.
Cilj: Model treba imati osnovne dijelove koje su prethodno nacrtali i opisali. Potrebno je učenicima pomoći da ako je moguće poboljšaju svoju izvedbu modela u odnosu na skicu

5. Refleksija i vrednovanje (15 min)

Svaka grupa pokazuje svoju LEGO podmornicu i objašnjava:

Što su naučili?

Što im je bilo najzabavnije?

Što bi promijenili da rade ponovno?